OpenLLM-France/wikimedia huggingface dataset:
# Prionotus beanii

Prionotus beanii és una espècie de peix pertanyent a la família dels tríglids.

## Descripció

* Fa 15 cm de llargària màxima (normalment, en fa 12).

## Hàbitat

És un peix marí, demersal i de clima tropical que viu entre 35-200 m de fondària.

## Distribució geogràfica

Es troba a l'Atlàntic occidental: des de Panamà fins al Brasil.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Goode, G. B. & Bean, T. H., 1896. Oceanic ichthyology, a treatise on the deep-sea and pelagic fishes of the world, based chiefly upon the collections made by the steamers Blake, Albatross, and Fish Hawk in the northwestern Atlantic, with an atlas containing 417 figures. Special Bulletin U. S. National Museum Núm. 2: Text: i-xxxv + 1-26 + 1-553, Atlas: i-xxiii, 1-26, 123 pls.
* ↑ Catalogue of Life (anglès)
* 1 2 3 4 «Prionotus beanii» (en anglès). FishBase. Froese, Rainer; Pauly, Daniel (editors).
* ↑ Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aquas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.
* ↑ Ramjohn, D.D. 1999. Checklist of coastal and marine fishes of Trinidad and Tobago. Marine Fishery Analysis Unit, Fisheries Division, Ministry of Agriculture, Land and Marine Resources, Trinitat i Tobago. Fisheries Information Series 8, 151 p.
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.
* ↑ Uyeno, T., K. Matsuura i E. Fujii (eds.), 1983. Fishes trawled off Suriname and French Guiana. Japan Marine Fishery Resource Research Center, Tòquio (Japó). 519 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Miller, G.C. i W.J. Richards, 1991. Nomenclatural changes in the genus Prionotus (Pisces: Triglidae). Bull. Mar. Sci. 48(3):757-762.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Núria Terés i Bonet

Núria Terés i Bonet (Barcelona, 4 de març de 1962 – Santa Eugènia de Ter, Girona, 30 d'octubre de 2016) fou una biòloga, professora d'educació secundària i tutora d'adolescents amb trastorns mentals catalana. Va ser regidora per ICV-EUiA a l'Ajuntament de Girona durant els dos mandats compresos entre 2007 i 2011.
Es va formar, sobretot, en temes de gènere, coeducació i interculturalitat. Va col·laborar amb la Fundació Jaume Bofill i amb el grup de recerca Multiculturalisme i Gènere de la Universitat de Barcelona.
Feminista convençuda, va ser defensora dels drets de les dones i va ocupar la presidència del col·lectiu Igualtat entre els anys 2003 i 2006. També va formar part de la Comissió de l'Agenda Llatinoamericana i del Secretariat de Pastoral Obrera del Bisbat. L'any 2007 va poder traslladar el seu activisme al món de la política quan va ser escollida regidora de l'Ajuntament de Girona per ICV-EUiA, amb la socialista Anna Pagans com a alcaldessa, per ocupar-se de les àrees d'Ensenyament i Cooperació.
Companya d'Albert Quintana, president de l'Associació Justícia i Pau de Girona, era mare de quatre fills.
El 2017 es va donar el seu nom a un parc públic de l'antiga vila de Santa Eugènia de Ter.

## Referències

* 1 2 «L'eugenial veïna Núria Terés ha mort | El Dimoni de Santa Eugènia de Ter (Gironès)». www.eldimoni.com. [Consulta: 30 octubre 2016].
* 1 2 «Mor als 54 anys Núria Terés, regidora a l'Ajuntament de Girona entre 2007 i 2015». VilaWeb.cat. [Consulta: 30 octubre 2016].
* ↑ Fanals, Laura. «L'activista i exregidora de Girona Núria Terés mor als 54 anys». Diari de Girona, 30-10-2016. [Consulta: 3 setembre 2021].
* ↑ Busquets, Gemma. «El parc Núria Terés i Bonet reivindica la convivència - 10 set 2017». El Punt-Avui, 10-09-2017. [Consulta: 3 setembre 2021].
* ↑ Quintana, Albert. «Un parc dedicat a Núria Terés Bonet». Temps de Franja, 26-02-2018. [Consulta: 3 setembre 2021].
# Aix (cràter)

Aix és un cràter sobre la superfície de (951) Gaspra, situat amb el sistema de coordenades planetocèntriques a -3.5 ° de latitud nord i 12.2 ° de longitud est. Fa un diàmetre de 1.1 km. El nom va ser fet oficial per la UAI l'any 2003 i fa referència a Ais de Provença, una ciutat francesa amb balneari.

## Referències

* ↑ "Aix (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# (3908) Nyx

(3908) Nyx és un asteroide que forma part dels asteroides Amor i va ser descobert per Hans-Emil Schuster des de l'Observatori de la Silla, Xile, el 6 d'agost de 1980.

## Designació i nom

Nyx va ser designat al principi com 1980 PA. Posteriorment, en 1999, es va nomenar per Nix, una deessa de la mitologia grega.

## Característiques orbitals

Nyx orbita a una distància mitjana del Sol d'1,928 ua, i pot apropar-se fins a 1,044 ua i allunyar-se'n fins a 2,812 ua. Té una excentricitat de 0,4587 i una inclinació orbital de 2,182 graus. Triga 977,5 dies a completar una òrbita al voltant del Sol.
Nyx és un asteroide proper a la Terra.

## Característiques físiques

La magnitud absoluta de Nyx és 17,3. Té un període de rotació de 4,426 hores i un diàmetre de 1 km. Té una albedo estimada de 0,23. Nyx està classificat en el tipus espectral Vstá assignat al tipus espectral V de la classificació SMASSII i al V de la Tholen.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 11 «JPL Small-Body Database». [Consulta: 6 novembre 2023].
* ↑ Afirmat a: Minor Planet Center Database.
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3908.
* 1 2 3 4 «JPL Small-Body Database». [Consulta: 30 gener 2024].
* ↑ «New names of minor planets» (en anglés). Minor Planet Circulars, 1999, pàg. 34339 [Consulta: 11 setembre 2015].
* 1 2 «(3908) Nyx» (en anglés). Jet Propulsion Laboratory. [Consulta: 11 setembre 2015].

## Enllaços externs

* «(3908) Nyx» (en anglés). Minor Planet Center. [Consulta: 11 setembre 2015].
# Maurice de Gandillac

Maurice Patronnier (Koléa, província de Tipaza, 14 de febrer de 1906 - Neuilly-sur-Seine, 20 d'abril de 2006), més conegut com Maurici de Gandillac, fou un filòsof i historiador de la filosofia francès. La docència que va dispensar durant decennis a La Sorbona va exercir una gran influència sobre tota una generació de filòsofs francesos.

## Biografia

Va coincidir amb Jean-Paul Sartre al Liceu Louis-le-Grand i a l'École Normale Supérieure del carrer d'Ulm. Simone de Beauvoir el descriu amb el nom de Pierre Clairaut a les seves memòries. Fou un alumne brillant que tingué notables professors, entre els quals Georges Cantecor, que el va introduir en la filosofia de Friedrich Nietzsche i va frenar el seu naixent tomisme, i Étienne Gilson, que li va fer descobrir Nicolau de Cusa (1421-1464), el filòsof renaixentista a qui va dedicar la seva tesi doctoral el 1941.
Professor de filosofia al Liceu Pasteur de Neuilly-sur-Seine i, després, a La Sorbona del 1946 al 1977. Filòsof de mentalitat oberta, va dirigir els primers treballs de Michel Foucault, Jacques Derrida, Jean-François Lyotard, Louis Althusser i Gilles Deleuze quan eren estudiants. Maurici de Gandillac va ser també el primer traductor al francès de Walter Benjamin.
El 2005 publicà amb l'escriptor Jean Ricardou, ideòleg de la textique i promotor de les trobades del Centre Cultural Internacional de Cerisy-la-Salle, una obra de poesia titulada Bestiaire latéral, la qual presenta un gran nombre d'animals imaginaris el nom dels quals és un anagrama de la paraula «bestiari».

## Obra publicada

* La sagesse de Plotin. Paris, Hachette, 1952.
* Dante. Présentation, choix de textes, chronologie bibliographique, index par Maurice de Gandillac. Éditions Seghers, Paris, 1968
* Genèses de la modernité. Les douze siècles où se fit notre Europe – De la «Cité de Dieu» à «La Nouvelle Atlantide», Éditions du Cerf, 1992 ISBN 2-204-04503-9
* Le Siècle traversé. Souvenirs de neuf décennies, Albin Michel, Paris, 1998 ISBN 2-226-10467-4
* Œuvres complètes, Pseudo-Denys l'Aréopagite, Aubier, 1998 ISBN 978-2700734621

## Referències

* ↑ Maurice de Gandillac «Nicolas de Cues, précurseur de la Méthode cartésienne» (en français). Travaux du IXème Congrès international de philosophie (Congrès Descartes). Hermann [París], V, 1937, pàg. 127-133.
* ↑ Maurice de Gandillac. La philosophie de Nicolas de Cues (en français). Aubier, 1941.
* ↑ Maurice de Gandillac. Nikolaus von Cues : Studien zu seiner Philosophie und philosophischen Weltanschauung (en allemand). L. Schwann, 1953.
* ↑ Maurice de Gandillac. Œuvres choisies de Nicolas de Cues (en français). Aubier-Montaigne, 1942.
* ↑ Maurice de Gandillac. Lettres aux moines de Tegernsee sur la docte ignorance (1452-1456), suivies de Du jeu de la boule (1463) (en français). O.E.I.L., coll. Sagesse chrétienne, 1985.
* ↑ Maurice de Gandillac. Nicolas de Cues (en français). Ellipses, 2001.
* ↑ Walter Benjamin, Œuvres I, Gallimard, Folio Essais, trad. par Maurice de Gandillac.
# Dong Ying

Dong Ying (5 de setembre de 1972) és una esportista xinesa que va competir en piragüisme en la modalitat d'aigües tranquil·les, guanyadora d'una medalla de plata al Campionat Mundial de Piragüisme de 1995 en la prova de K4 500 m.
Va participar en els Jocs Olímpics d'Atlanta 1996, on va finalitzar quarta en la prova de K4 500 m.

## Palmarès internacional

Campionat Mundial :
| Any | Lloc | Medalla | Esdeveniment |
| 1995 | Duisburg ( Alemanya) | 2 | K4 500 m |

## Referències

* ↑ Dong Ying en Canoeresults.eu (en anglès).
* ↑ Llesta de medallistes olímpics i mundials en piragüisme (1936-2007): part 1, part 2. Federació Internacional de Piragüisme (anglès)
* ↑ Dong Ying Arxivat 2012-10-21 a Wayback Machine. en Sports-reference.com (SR/Olympic Sports) (en anglès).

## Enllaços externs

* ICF medalists for Olympic and World Championships – Part 1: flatwater (now sprint): 1936–2007 at WebCite (archived 2009-01-21). Arxius addicionals: Wayback Machine (archived 2010-01-05).
* ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007 at WebCite (archived 2009-11-09)
# Prefectura de Casablanca

La prefectura de Casablanca (en àrab عمالة الدار البيضاء, ʿamālat ad-Dār al-Bayḍāʾ; en amazic ⵜⴰⵎⵖⵓⵔⵜ ⵏ ⴰⵏⴼⴰ, tamɣurt n Anfa) és una de les prefectures del Marroc, fins 2015 part de la regió de Gran Casablanca i actualment de la de Casablanca-Settat. Té una superfície de 189,14 km² i 2.949.805 habitants censats en 2004. La capital és Casablanca.

## Divisió administrativa

La prefectura de Casablanca es divideix en:
* la comuna urbana de Casablanca, que comprèn 16 arrondissements agrupats en vuit prefectures d'arrondissement(s) :
** la prefectura d'Aïn Chock (arrondissement : Aïn Chock),
** la prefectura d'Aïn Sebaâ-Hay Mohammadi (arrondissements : Aïn Sebaâ, Hay Mohammadi i Roches-Noires),
** la prefectura d'Al Fida-Mers Sultan (arrondissements : Al Fida i Mers Sultan),
** la prefectura de Ben M'sick (arrondissements : Ben M'sick i Sbata),
** la prefectura de Casablanca-Anfa (arrondissements : Anfa, Mâarif i Sidi Belyout),
** la prefectura de Hay Hassani (arrondissement : Hay Hassani),
** la prefectura de Moulay Rachid (arrondissements : Moulay Rachid i Sidi Othmane),
** la prefectura de Sidi Bernoussi (arrondissements : Sidi Bernoussi i Sidi Moumen)
* la comuna urbana de Méchouar de Casablanca

## Demografia

| Municipis | 1994 | 2004 | Taxa de creixement |
| Casablanca | 2.713.169 | 2.946.440 | 8,6 % |
| Méchouar de Casablanca | 3.956 | 3.365 | - 17,5 % |
| Dades del cens ||||

## Referències

* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 10 juliol 2016].
* ↑ Monographie de la région du Grand Casablanca, p. 16.
# Amígdala

«Amígdala» té aquests significats:
* Amígdala (sistema limfàtic), acumulacions de teixit limfoide que es troben a l'entrada de les vies respiratòries i del tub digestiu.
* Nucli amigdaloide, massa cel·lular dins de l'encèfal.
# Nicolás Melamed Ribaudo

Nicolás Melamed Ribaudo (nascut l'11 d'abril de 2001), més conegut com a Nico, és un futbolista professional català que juga com a volant esquerre per la Unión Deportiva Almería.

## Biografia

Natural de Castelldefels, de mare argentina, és nét de Felipe Ribaudo, davanter argentí sorgit del Club Ferro Carril Oeste que va formar part del planter de l'Estudiantes de La Plata que li va guanyar al Manchester United FC la històrica final de la Copa Intercontinental de 1968.
Va començar a formar-se com a futbolista a la UE Cornellà i el 2013, amb tot just 12 anys, ingressaria al planter del RCD Espanyol. A la temporada 2018-19 arribaria al filial de la Segona Divisió B amb el qual debutaria el febrer de 2019.
Durant la segona volta d'aquella temporada va jugar 12 partits amb el RCD Espanyol B en què va marcar dos gols.
El 15 d'agost de 2019 va debutar amb el primer equip en un partit davant del FC Lucerna a la tercera ronda de prèvia de la Lliga Europa, en què va jugar poc més de mitja hora, convertint-se en el primer jugador nascut al segle XXI que debutava a l'Espanyol amb només 18 anys i 126 dies.
El novembre del 2019 va renovar fins al 2023 amb una clàusula de rescissió de 8 milions d'euros.
Durant la temporada 2019-20 va disputar 27 partits al grup III de la Segona Divisió B, marcant 7 gols.
El 25 de juliol de 2020 va debutar a primera divisió amb el RCD Espanyol en una derrota per un gol a zero enfront del Real Betis Balompié. Al final de la temporada 2019-20, després de l'aturada pel coronavirus, arribaria a disputar 5 partits més amb el primer equip.
El 4 d'octubre del 2020, al partit de lliga de la Segona Divisió davant del CE Sabadell disputat a la Nova Creu Alta, marcaria el gol de la victòria per zero gols a un, donant els tres punt al conjunt "perico".

## Referències

* ↑ «Ficha de Felipe Ribaudo en LaFerropedia». Diario As, 21-04-2020. [Consulta: 17 gener 2021].
* ↑ «Nico Melamed, una esperanza para el futuro». Diario Sport, 26-06-2020. [Consulta: 5 octubre 2020].
* ↑ «Nico Melamed debuta como titular en LaLiga». Diario Marca, 02-07-2020. [Consulta: 5 octubre 2020].
* ↑ «Melamed rescata a un Espanyol poco atinado». Diario As, 04-10-2020. [Consulta: 5 octubre 2020].

## Enllaços externs

* Nico Melamed a BDFutbol
* Nico Melamed, Fitxa a Soccerway
# Aix-Xakiriyya

Aix-Xakiriyya (en àrab ax-Xākiriyya) foren unes milícies privades que lluitaven al servei de prínceps de les famílies omeia i abbàssida. La institució va existir a l'Àsia central ja en el període sassànida i va subsistir sota els musulmans.
Els sobirans de Bukharà tenien una guàrdia anomenada xakiriyya (en transcripció musulmana) al segle vii. Els governadors àrabs de les províncies orientals van imitar els prínceps locals i van establir les seves pròpies unitats de xakiriyya, primer com a guàrdia i després com a soldats de camp quan la pressió dels turcs es va incrementar i va caler recórrer a les milícies dels prínceps locals i dels governadors.
Més a l'oest, els xakiriyya actuaven a l'Iraq i Síria per compte de prínceps de les dinasties governants primer a Damasc i després a Bagdad, principalment contra els kharigites, en suport de l'exèrcit regular (o més aviat semiregular) dels muqàtila. Amb els abbàssides els combatents àrabs foren suplantats pels xakiriyya, d'origen mawla; les tropes dels xakiriyya estaven aquarterades a Bagdad (més tard a Samarra) i depenien directament del califa (a qui generalment es van mostrar molt lleials) tot i que alguns prínceps i comandantes militars seguien tenint milícies privades amb aquest nom.

## Referències

Encyclopaedia of Islam, Brill Publishers, Leiden, s.v. "(al-)SHākiriyya".
# Muhàmmad Said Paixà

Muhàmmad Said Paixà és el nom dels següents personatges:
* Muhàmmad Said Paixà d'Egipte, sobirà egipci 1854-1863
* Muhàmmad Said Paixà, primer ministre 1910-1914 i 1919
# 1106
## Esdeveniments

* Es reconquereix Balaguer, que té com a conseqüència el desplaçament del centre de poder polític i administratiu del Comtat d'Urgell a Balaguer, que n'esdevé la capital comtal
* 2 de febrer, apareix un gran cometa que és visible fins al març.

## Naixements

* Celestí III, papa.

## Necrològiques

* 7 d'agost - Enric IV del Sacre Imperi Romanogermànic
* Jofré IV d'Anjou

## Referències

* ↑ «Cronologia de fets històrics». xtec.cat. [Consulta: 13 novembre 2018].
# Mas del Gat

El Mas del Gat és una obra d'Alcover (Alt Camp) protegida com a Bé Cultural d'Interès Local.

## Descripció

Mas de volums ben definits, de planta baixa, planta pis i golfes i forma irregular; per tant, d'alçades variables, s'adapta a una topografia força planer, en un entorn forestal. Les parets són de pedra i fang. La coberta és de teula ceràmica a dues aigües. L'edificació principal ha incorporat volums pròxims que originalment eren corrals i magatzems, donant com a resultat una imatge global del mas que no es correspon amb la inicial.

## Referències

* ↑ «Mas del Gat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].
# Doboj

Doboj (ciríl·lic: Добој) és un municipi delt nord de Bòsnia i Hercegovina, amb una població de 68,514 persones segons els resultats preliminars del cens de 2013. Doboj forma part de la República Sèrbia i és el major nus ferroviari de Bòsnia i Hercegovina.

## Referències

* ↑ http://www.bhas.ba/obavjestenja/Preliminarni_rezultati_bos.pdf Arxivat 2018-11-23 a Wayback Machine.

## Enllaços externs

* Pàgina web oficial Arxivat 2011-02-10 a Wayback Machine.
# Pristimantis llanganati

Pristimantis llanganati és una espècie de craugastòrid, que es troba al Parc Nacional Llanganates, Equador.

## Referències

* ↑ «Pristimantis llanganati Llanganates Rain Frog; Cutin de los Llanganates» (en anglès). [Consulta: 25 gener 2017].
# Ali Sami Yen

Ali Sami Yen, nascut com a Ali Sami Frashëri, (Istanbul, 20 de maig de 1886 - Istanbul, 29 de juliol de 1951) va ser un oficial esportiu albanès-turc conegut especialment pel fet de ser el fundador del Galatasaray Sports Club. Després de la promulgació de la llei sobre els cognoms el 1934, va prendre el cognom Yen, que literalment significa «guanyar» en turc.

## Biografia

Ali Sami Yen va néixer a Üsküdar (Istanbul), Turquia. Era el fill de Sami Frashëri, un dels més coneguts escriptors filòsofs i dramaturgs albanesos.
Fou alumne al prestigiós Liceu Galatasaray a Istanbul. L'octubre de 1905, va decidir amb alguns membres del seu alumnat de crear un club de futbol. Al començament, l'objectiu era "per jugar com els anglesos, tenir un color i un nom, i batre altres equips no turcs", segons ell.
Ali Sami Yen va fundar els colors del Galatasaray, afirmant: "Estàvem imaginant la brillantor del foc groc-vermell sobre el nostre equip i pensant que ens portaria d'una victòria a una altra".
El 1905, durant l'època de l'Imperi Otomà, no hi havia lleis per a les associacions, de manera que el club no es va poder registrar oficialment, però, després de la Llei d'associació de 1912, el club es va registrar legalment.
Yen va ser el primer president del club durant 13 anys, entre 1905 i 1918, i de nou durant un breu període el 1925. A més de fundar el Galatasaray SK, va fer moltes altres contribucions als esports turcs. Va ser president del Comitè Olímpic Turc entre 1926 i 1931. Va entrenar la selecció turca en el seu primer partit internacional, el 1923 contra Romania.
Ali Sami Yen va morir el 1951. Va ser enterrat al cementiri de Feriköy a Istanbul.
Com a fundador i primer president del Galatasaray SK, el nom d'Ali Sami Yen va ser assignat a l'estadi Ali Sami Yen del Galatasaray, construït el 1964 i situat al centre d'Istanbul a Mecidiyeköy. No obstant això, el gener de 2011, el club es va traslladar a la seva nova seu a l'estadi Türk Telekom al districte de Kağıthane mentre l'antic estadi va ser enderrocat per donar pas a la construcció d'un nou equipament comercial.

## Palmarès
### Com a jugador
#### Galatasaray SK

* Lliga de futbol d'Istanbul: 1908–1909, 1909–1910, 1910–1911

## Vida personal

Estava casat amb Fahriye Yen (nascuda el novembre de 1900 i morta el 6 d'octubre de 2002).

## Referències

* ↑ İbrahim Aksu, The story of Turkish surnames: an onomastic study of Turkish family names, their origins, and related matters, Vol: 1, Olay Gazete Press, 2005, ISBN 978-9944-5163-0-3, p. 128.
* ↑ Brunnbauer, Ulf. «Moving Subjects: The Translocal Nature of Southeastern European History». A: Promitzer. Southeast European Studies in a Globalizing World. LIT Verlag Münster, 2014, p. 109. ISBN 9783643905956.
# Nicolás Olivera

Nicolás Olivera (Montevideo, 30 de maig de 1978) és un exfutbolista uruguaià, que ocupava la posició de migcampista.
Va començar a destacar al Defensor del seu país natal. El 1998 fitxa pel València CF, però no gaudeix de massa oportunitats. Posteriorment jugaria en altres equips de la competició espanyola, sent rellevant sobretot al Sevilla FC. També ha estat altres dues etapes al Defensor.
Des de 2006 està militant en diversos equips mexicans.
Olivera va ser 28 vegades internacional amb la selecció de l'Uruguai, marcant 8 gols. Va formar part del combinat del seu país que va acudir al Mundial del 2002. També va jugar la Copa Confederacions 1997. En les categories inferiors uruguaianes, va estar present al Mundial sub-20 de Malàisia, i fou el millor jugador del torneig.

## Referències

* ↑ Strack-Zimmermann, Benjamin. «Nicolás Olivera (Player)» (en anglès). national-football-teams.com. [Consulta: 20 març 2022].
* ↑ «N. Olivera». es.soccerway.com. [Consulta: 20 març 2022].

## Enllaços externs

* Nicolás Olivera a BDFutbol
* Nicolás Olivera, Fitxa a Soccerway
# Acragant

«Acragant» (grec antic: Ἀκράγας, Akrágas) té aquests significats:
* Toponímia: Acragant (ciutat), ciutat de la Magna Grècia a Sicília, actualment Agrigent
* Biografies:
** Acragant (gravador), artesà de l'antiga Grècia, gravador de plata
** Acragant (mitologia), personatge de la mitologia grega, heroi epònim d'Acragant
# Bouarg

Bouarg (en àrab بوعرك, Būʿarg; en amazic ⴱⵓⵄⵔⴳ) és una comuna rural de la província de Nador, a la regió de L'Oriental, al Marroc. Segons el cens de 2014 tenia una població total de 37.737 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].